Пакуль непраінфармаваныя гледачы цёмнымі мінскімі вуліцамі падцягваліся ў новае месца, Піт Паўлаў расказаў, што такая камбінацыя планавалася ад пачатку, аб’явіў выступоўцаў і саступіў месца DJ Laurel. Публіка патроху запаўняла пакуль яшчэ напаўсонны клуб, а тым часам пад гукі дыджэйскіх міксаў да выступу рыхтаваўся адзін з легендарных польскіх рэгі-гуртоў — Paprika Korps. У хуткім часе натоўп ужо на ўсю моц танчыў пад сонечнае рэгі — часам здавалася, што падлога вось-вось праваліцца.